Det skal foreligge gyldig antistoffscreening/pretransfusjonsundersøkelse og blodtyping før det bestilles blod fra Blodbanken.

Antistoffscreening er en generell screening for irregulære (unormale) antistoffer i serum. Dersom det ikke finnes slike antistoffer i serum, kan pasienten få blodtransfusjon på dataforlik. Blir det påvist irregulære antistoff, må Blodbanken vite hvor mange enheter blod som skal forlikes til pasienten.

Blodtyping tas av alle pasienter ved første innleggelse i avdelingen. Man kan kontrollere om pasienter er blodtypet i InterInfo via «verktøy» i DIPS eller i Meona under fanen «funn» finner du interinfo nederst på siden

Blodprøvene bestilles i Dips.

Operasjonspasienter:

Ta pretransfusjonsprøve dagen før operasjon, fredag for pasienter som skal opereres mandag. For pasienter som kommer søndag, må tidspunkt for prøvetaking avtales med blodbanken på forhånd og pasienten må ha negativ antistoffscreening/pretransfusjonsprøve dvs ikke ha påvist antistoff i blod.

Blodprøvene bestilles i Dips.

Bestill blod i DIPS via «verktøy» - «Interinfo». Før inn antall enheter og hvilken lege som ordinerer. (Sjekk i orbit)

Dokumenter på sjekkliste i Orbit at blod er bestilt.

Operasjonsavdeling har ansvar for å få blodet transportert til operasonsavdeling.

Pretransfusjonsanalysen er gyldig prøvetakingsdag + 3 døgn.

Bestilling av blod til pasienter som ligger på posten:

Legen ordinerer blod ut fra blodprøvesvar og symptomer på blodmangel

Det er egne rutiner for pasienter som går til strålebehandling

Ta pretransfusjonsprøve

Bestill ønsket antall enheter erytrocyttkonsentrat i Dips – verktøy- interinfo. Før inn ordinerende lege.

Sykepleier på post bestiller portør på PortørCom: oppgi pasientens navn, personnummer, tidspunkt for henting og antall enheter.

Hvis blodet ikke skal brukes umiddelbart ved ankomst avdelingen skal det oppbevares i ”Blodskapet” på medisinrommet på Cytostatikapoliklinikken. (3. etasje.)

Har pasienten irregulære blodtypeantistoffer må erytrocyttkonsentrat være bestilt på forhånd og hentes ferdig reservert i blodbanken. Tiden det tar å forberede dette blodet er avhengig av hvilken type antistoff pasienten har.

Blodtransfusjoner skal rutinemessig skje på dagvakt. Transfusjon på kveld eller natt skal kun skje hvis det er øyeblikkelig hjelp.

Følg link for videre opplysninger om transfusjoner og bestilling: Transfusjon